ai4bharat/Pralekha huggingface dataset:
कंपनी व्यवहार मंत्रालय
‘दिवाळखोरी आणि नादारी संहितेची 2 वर्षे’
नवी दिल्ली, 3 जानेवारी 2019
यापूर्वीच्या सरकारांनी व्यापारी दिवाळखोरीच्या व्यवस्थापनेसाठी केलेले उपाय तोकडे होते. याबाबतीतला कायदा पूर्णपणे अयशस्वी ठरला. कायद्याने पुनर्वसन केले, आजारी उद्योगांना त्यातून संरक्षण मिळाले. कर्ज वसूली प्राधिकरण बँकांद्वारे कर्जाच्या वसुलीसाठी बनवली गेली. परंतु हे सर्व पर्याय अपयशी ठरले.
श्री अटल बिहारी वाजपेयींच्या नेतृत्वाखाली एनडीए सरकारने केलेला SARFAESI कायदा हा त्यापेक्षा उत्तम ठरला. 2000 साली जेव्हा बुडीत कर्जे अवाढव्य बनली होती, तेव्हा वरील कायदा आणि रिझर्व्ह बँकेच्या धोरणांमुळे परिस्थिती सुधारण्यास मदत झाली. परंतु 2008 ते 2014 या काळात बँकांनी मनमानी पद्धतीने कर्ज वितरण केले. तयार झालेल्या बुडीत कर्जांमुळे सरकारला त्वरीत पाऊल उचलणे गरजेचे होते. यासाठी नेमण्यात आलेल्या तज्ज्ञ समितीने 2015 मध्ये अहवाल दिला व संसदीय समितीने धोरणीपणे वरील कायद्यात सुधारणा करण्यास संमती दिली. माझ्या मते आर्थिक क्षेत्रात झालेला हा आजपर्यंत सर्वात जलद कायदेशीर बदल होता. यातून राष्ट्रीय कंपनी कायदे लवाद स्थापन झाला आणि दिवाळखोरी प्रकरणे त्यासमोर जाऊ लागली.
आतापर्यंतचा अनुभव:
आयबीसी मार्फत होणारी प्रक्रिया आतापर्यंत खुप समाधानकारक आहे. यातून ऋणको-धनको संबंध बदलले आहेत. दोघांमधील पाठलाग यातून थांबला आहे. तसेच त्यात सुधारणेला असलेला वावही लक्षात आला आहे. राष्ट्रीय कंपनी कायदे लवाद हा खुप विश्वासार्ह ठरला आहे. कंपन्यांना दिवाळखोरीत ढकलणारे व्यवस्थापन यातून दूर केले जाते व पारदर्शी, प्रामाणिक प्रक्रियेद्वारे नवीन टीम निवडली जाते. या प्रक्रियेत राजकीय हस्तक्षेप होत नाही. तसेच कर्जाच्या वसुलीसाठी खालील तीन अभिनव पद्धती वापरल्या जातात:
- या प्रक्रियेतून वाचण्यासाठी कंपनीज् प्रामाणिकपणे कर्जे चुकवत आहेत. ज्यातून संभाव्य बुडीत कर्जांची प्रकरणे खुप कमी झाली आहेत.
- राष्ट्रीय कंपनी कायदे लवादात रजिस्टर झालेली प्रकरणे प्राथमिक फेरीतच कर्जे चुकती करुन या प्रक्रियेतून सुटका करुन घेत आहेत.
- बऱ्याच दिवाळखोरी प्रकरणांची कार्यवाही पूर्ण झाली असून, जिथे हे शक्य नाही, तिथे कंपनीज् विकून बँकांची कर्जे चुकवली जात आहेत.
राष्ट्रीय कंपनी कायदे लवादाच्या कार्यप्रणालीमुळे कर्ज प्रकरण नोंदणी होण्याचे प्रमाण वाढले आहे आणि त्यानुसार लवादाची क्षमता वाढवण्यात येत आहे. सर्वोच्च न्यायालयाच्या काही निकालांमुळे या प्रक्रियेला आणखी गती मिळाली आहे. तसेच या बाबींतही संभ्रमही दूर झाला आहे.
आकडे-
राष्ट्रीय कंपनी कायदे लवाद – नोंदणी झालेली प्रकरणे 1322 
निर्गत झालेली प्रकरणे  1622
 66
अवसायानात झालेली प्रकरणे 260
वसुल झालेली कर्जे – 80 हजार कोटी
भूषण पॉवर अँड स्टील आणि एसआर स्टील इंडिया लिमिटेड या दोन मोठ्या प्रकरणांचा निकाल यावर्षी येणे अपेक्षित आहे.
N. Sapre/M. Chopade/D. Rane
(Visitor Counter : 149
अर्थ मंत्रालय
राष्ट्रपतींनी बँकिंग नियमन  अध्यादेश, 2020 केला जाहीर
सहकारी बँकांचे उत्तम व्यवस्थापन आणि नियमन सुनिश्चित करण्यासाठी दुरुस्ती
सार्वजनिक / ठेवीदार / बँकिंग / योग्य बँकिंग कंपनी व्यवस्थापनाच्या हितासाठी पुनर्रचना / विलीनीकरण योजना आखणे शक्य होईल
नवी दिल्ली, 27 जून 2020
बँकांच्या ठेवीदारांची सुरक्षा सुनिश्चित करण्याच्या वचनबद्धतेच्या अनुषंगाने राष्ट्रपतींनी बँकिंग नियमन  अध्यादेश, 2020 जाहीर केला.
सहकारी बँकांना लागू असलेल्या बँकिंग नियमन कायदा 1949 मध्ये या अध्यादेशाने दुरुस्ती केली गेली. हा अध्यादेश ठेवीदारांच्या हिताचे रक्षण करण्यासाठी आणि सहकारी बँकांना बळकट करण्याबरोबरच सहकारी बँकांना अन्य बँकांच्या बाबतीत आधीच उपलब्ध असलेले अधिकार देऊन आणि व्यावसायिकता सुनिश्चित करून भांडवल उपलब्ध करून प्रशासन सुधारण्याचा प्रयत्न या अध्यादेशाने होईल.
या सुधारणांचा राज्य सहकारी कायद्यांतर्गत सहकारी संस्थांच्या राज्य निबंधकांच्या विद्यमान अधिकारांवर परिणाम होत नाही. प्राथमिक कृषी पत संस्था  किंवा सहकारी संस्था ज्याचे प्राथमिक उद्दिष्ट आणि मुख्य व्यवसाय शेती विकासासाठी दीर्घकालीन वित्तपुरवठा करणे हा आहे आणि ज्या “बँक” किंवा “बँकर” किंवा “बँकिंग” हा शब्द वापरत नाहीत आणि धनादेश वठवत नाही त्यांना या सुधारणा लागू नाही.
सार्वजनिक, ठेवीदार आणि बँकिंग व्यवस्थेचे हित जपण्यासाठी आणि त्याचे योग्य व्यवस्थापन करण्यासाठी तसेच वित्तीय व्यवस्थेत व्यत्यय टाळण्यासाठी पुनर्र्चना योजना किंवा बँकिंग कंपनीचे विलिनीकरण करण्याची योजना तयार करण्यासाठी बँकिंग नियमन कायद्याच्या कलम 45 मध्ये अध्यादेशाद्वारे सुधारणा करण्यात आली आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
केंद्रीय मंत्री सदानंद गौडा यांनी औषधे आणि वैद्यकीय उपकरणांसाठीच्या प्रोत्साहनपर योजनेवरील कार्यशाळेला संबोधित केले
नवी दिल्ली, 20 एप्रिल 2021
केंद्रीय रसायने आणि खते मंत्री सदानंद गौडा यांनी औषधे आणि वैद्यकीय उपकरणांसाठी प्रोत्साहनपर योजनेंतर्गत निवडक अर्जदारांच्या कार्यशाळेला दूरदृश्य प्रणालीच्या माध्यमातून संबोधित केले.
कार्यशाळेला संबोधित करताना गौडा म्हणाले की 5 ट्रिलियन डॉलर्सच्या अर्थव्यवस्थेचे उद्दिष्ट साध्य करण्यासाठी औषध निर्मिती आणि वैद्यकीय उपकरणे क्षेत्र निर्णायक भूमिका पार पडतील. ते म्हणाले की कोविड -19 प्रादुर्भावाने जगाचे लक्ष भारताकडे वेधले आणि आवश्यकतेनुसार सेवा देण्यास तयार असलेली औषधे आणि वैद्यकीय उपकरणांचा जागतिक पुरवठादार म्हणून त्यांच्या क्षमतेला मान्यता मिळाली. वैद्यकीय उपकरणे आणि निदान यांचे भारत प्रमुख केंद्र असल्याचे सांगत त्यांनी नमूद केले की भारत 200 पेक्षा अधिक देशांना औषध उत्पादनांचा पुरवठा करत आहे. भारत केवळ ‘मेड इन इंडिया’ उत्पादनेच नव्हे तर ‘मेड फॉर द वर्ल्ड’ उत्पादनांची देखील निर्मिती करू शकतो असा विश्वास त्यांनी व्यक्त केला.
औषधनिर्माण क्षेत्रातील पुरवठा साखळींच्या जागतिक असुरक्षिततेचा धोका महामारीमुळे उघडकीला आला असून औषध निर्मिती विभागाने पुढील 6 वर्षात 53 एपीआयमध्ये 6,940 कोटी रुपयांच्या आर्थिक खर्चासह घाऊक औषधांच्या देशांतर्गत उत्पादनास प्रोत्साहन देण्यासाठी उत्पादन संलग्न प्रोत्साहन योजना सुरू केली आहे यावर त्यांनी भर दिला. ते म्हणाले, महामारीने एपीआय  आणि केएसएम  उत्पादनात स्वावलंबी होण्याच्या संधी देखील उपलब्ध करून दिल्या आहेत.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
वस्त्रोद्योग मंत्रालय
तंत्रज्ञान विषयक वस्त्रोद्योगाशी संबंधित राष्ट्रीय परिषदेचे मुंबईत आयोजन
नवी दिल्ली, 27 जानेवारी 2019
तांत्रिक वस्त्रोद्योगाशी सबंधित राष्ट्रीय परिषद येत्या 29 जानेवारीला मुंबईत होणार आहे. २०१९ मध्ये होणाऱ्या टेक्नोटेक्सचा हा कर्टन रायझर कार्यक्रम असेल. केंद्रीय मंत्री स्मृती झुबीन ईराणी यांच्या अध्यक्षतेखाली ही परिषद होईल.
वस्त्रोद्योग तंत्रज्ञानविषयक एचएसएन कोड्स देखील या परिषदेत जारी केले जाणार आहेत.
या परिषदेदरम्यान विविध विषयांवर चर्चासत्रे होणार आहेत. ज्यात तांत्रिक वस्त्रोद्योग, उत्पादन क्षेत्रातील संधी आणि जागतिक स्तरावरील किमती, नवभारतातील तांत्रिक वस्त्रोद्योग कोड, गुंतवणुकीच्या संधी यावर केंद्र सरकारच्या विविध विभागांचे अधिकारी, नीती आयोग आणि आयआयटी व वस्त्रोद्योग क्षेत्रातील प्रतिनिधी ह्या चर्चासत्रांमध्ये सहभागी होतील.
तांत्रिक वस्त्रोद्योग म्हणजे, तंत्रज्ञान आणि इतर कामांसाठी वापरल्या जाणाऱ्या कापडांची निर्मिती करणारा विभाग होय. ह्या विभागात केवळ कापडच नव्हे तर कृषी, वैद्यकीय क्षेत्र, पायाभूत सुविधा, ऑटोमोटीव्ह, एअरोस्पेस, क्रीडा, संरक्षण आणि पॅकेजिंग अशा विविध क्षेत्रासाठी लागणाऱ्या वस्त्र आणि इतर वस्तूंच्या उत्पादनांचा समावेश होतो.
वस्त्रोद्योग क्षेत्रात या विभागाचे मोठे महत्व असून, हा देशाच्या अर्थव्यवस्थेत वेगाने विकसित होणारा विभाग आहे. येत्या काही वर्षात या विभागात दुप्पटीने वाढ होण्याचा अंदाज आहे. 2020-21 पर्यत या विभागाचा बाजारपेठेतील उलाढाल 2 लाख कोटी पर्यंत पोहचेल असा अंदाज आहे. ह्या उद्योगात महाराष्ट्र देशात दुसऱ्या क्रमांकावर आहे.
भारतातील तांत्रिक वस्त्र उद्योगाच्या आधारभूत सर्वेक्षणानुसार, देशात जवळपास 2100 युनिट यंत्र मागाद्वारे तंत्रज्ञानात्मक पद्धतीने वस्त्रे बनवितात आणि त्यातील बहुतेक महाराष्ट्र आणि तमिळनाडुनंतर गुजरातमध्ये नियमित केली जातात. जागतिक तांत्रिक बाजारपेठेत वस्त्रोद्योग निर्मितीत भारताचा १२ विभागांपैकी 4-5% हिस्सा आहे.
भारतातील एकूण वस्त्रोद्योग मूल्य मालिकेत, तांत्रिक वस्त्र विभागाचा 12-15% सहभाग आहे. भारतीय वाणिज्य आणि उद्योग महासंघाच्या  सहकार्याने या परिषदेचे आयोजन करण्यात आले आहे.
B.Gokhale/R.Aghor/D. Rane
(Visitor Counter : 124
संरक्षण मंत्रालय
परम विशिष्ट सेवा पदक , अति विशिष्ट सेवा पदक तसेच वायू सेना पदकप्राप्त एअर मार्शल विवेक राम चौधरी, यांनी हवाईदलाच्या उपप्रमुखपदाची जबाबदारी स्विकारली
नवी दिल्ली, 1 जुलै 2021
एअर मार्शल विवेक राम चौधरी यांनी 1 जुलै 2021 रोजी भारतीय हवाईदलाच्या उपप्रमुखपदाची जबाबदारी स्वीकारली. भारतीय वायूसेनेच्या लढावू विमानांच्या तुकडीत 29 डिसेंबर 1982 रोजी एअर मार्शल चौधरी दाखल झाले होते. त्यांना 3800 तासांचा विविध प्रकारची लढावू विमाने तसेच प्रशिक्षणासाठीच्या विमानांच्या उड्डाणांचा अनुभव आहे, याशिवाय मेघदूत आणि सफेद सागर सारख्या मोहिमेत ते सहभागी होते.
ते राष्ट्रीय संरक्षण प्रबोधनी तसेच वेलिंग्टन येथील डिफेन्स सर्व्हिसेस स्टाफ कॉलेजचे माजी विद्यार्थी आहेत.
भारतीय हवाईदलामधील आपल्या उल्लेखनीय कारकिर्दीत त्यांनी आघाडीवरील लढाऊ विमान ताफ्यांचे नेतृत्व तसेच महत्त्वाच्या हवाई तळांवर काम केले आहे. वायु सेनेतील एअर मार्शल म्हणून ते एअर फोर्स अकादमीचे कमांडंट, एअर स्टाफ ऑपरेशन्सचे सहायक प्रमुख आणि एअर स्टाफचे सहायक प्रमुख याही पदांवरही होते. भारतीय वायूसेनेच्या हवाई मुख्यालयाचे उपप्रमुख आणि हवाई दलाच्या पूर्व विभागात वरिष्ठ हवाई अधिकारी अश्या मानाच्या पदांवरही याआधी त्यांची नेमणूक झाली आहे. या आताच्या नेमणूकीपूर्वी ते हवाईदलाच्या पश्चिमी मुख्यालयाचे कमांडिंग-इन-चीफ म्हणून कार्यरत होते.
त्यांचे पूर्वसुरी एअर मार्शल एच एस अरोरा PVSM AVSM हे आपल्या 39 वर्षांच्या उल्लेखनीय कारकिर्दीनंतर 30 जून 2021 रोजी निवृत्त झाले. आपल्या हवाई कर्मचारी प्रमुखपदाच्या कारकीर्दीत त्यांनी लडाखमधील विकासाच्या वातावरणाला साथ देत अनेक प्रकारच्या सोयीं करण्यासाठी तात्काळ आणि उपयुक्त मदतीचा हात दिला होता.
त्यांच्या मार्गदर्शनाखाली भारतीय हवाई दलाने माणूसकीच्या दृष्टीकोनातून विविध आपत्ती व्यवस्थापनादरम्यान सुटका आणि बचावकार्यात भाग घेतला, तसेच भारतात किंवा विदेशात सुरू असलेल्या कोविड संबंधित कार्यातही महत्त्वाचा सहभाग घेतला.M.Iyengar/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
पंतप्रधान कार्यालय
कॅनडाचे माजी पंतप्रधान स्टीफन हार्पर यांनी घेतली पंतप्रधानांची भेट
(नवी दिल्ली, 8 जानेवारी 2019
कॅनडाचे माजी पंतप्रधान स्टीफन हार्पर यांनी आज पंतप्रधान नरेंद्र मोदी यांची नवी दिल्लीत भेट घेतली. रायसीना चर्चेत सहभागी होण्यासाठी हार्पर भारतात आले आहेत.
भारत-कॅनडा संबंधांचा विकास, जागतिक स्तरावरचे मुख्य मुद्दे, लोकशाहीमधले सहकार्य यावर दोन्ही नेत्यांनी चर्चा केली.
B.Gokhale/N.Chitale/P.Kor
भारतीय स्पर्धा आयोग
एचएसबीसी ॲसेट मॅनेजमेंट या खासगी मर्यादित कंपनीला एल अँड टी इन्व्हेस्टमेंट मॅनेजमेंट या खासगी मर्यादित कंपनीचे 100 टक्के भाग भांडवल अधिग्रहित करण्यास भारतीय स्पर्धा आयोगाची मंजुरी
नवी दिल्ली, 10 मार्च 2022
भारतीय स्पर्धा आयोगाने एचएसबीसी ॲसेट मॅनेजमेंट या खासगी मर्यादित कंपनीला  एल अँड टी इन्व्हेस्टमेंट मॅनेजमेंट या खासगी मर्यादित कंपनीचे 100 टक्के भाग भांडवल अधिग्रहित करण्यास मंजुरी दिली आहे.
प्रस्तावित एकीकरणाचा संबंध एचएसबीसी एएमसीतर्फे एल अँड टी होल्डिंग्स मर्या.  या कंपनीकडून एल अँड टी एएमसी कंपनीच्या आणि तिच्या नामनिर्देशित कंपन्यांच्या 100 % भाग भांडवल अधिग्रहणाशी आहे. लक्ष्य कंपनीच्या इक्विटी समभागांचे अधिग्रहण स्पर्धा कायदा 2002 च्या कलन 5  अंतर्गत होणार आहे.
एचएसबीसी एएमसी/ अधिग्रहण कर्ता
एचएसबीसी एएमसी ही मालमत्ता व्यवस्थापन कंपनी असून एचएसबीसी म्युच्युअल फंडाच्या योजनांचा रोजचा व्यवहार पाहते. या फंडामध्ये जमा झालेल्या पैशांच्या गुंतवणुकीचे व्यवस्थापन करण्याची जबाबदारी एचएसबीसी एएमसी या कंपनीची आहे. ही कंपनी एचएसबीसी होल्डिंग्स पीएलसी  या कंपनीची संपूर्ण मालकी असलेली अप्रत्यक्ष उपकंपनी आहे आणि ती एचएसबीसी ग्रुपमधील कंपन्यांशी संबंधित आहे.
एल अँड टी एएमसी/लक्ष्य ठरलेली कंपनी
एल अँड टी एएमसी ही मालमत्ता व्यवस्थापन संस्था असून एल अँड टी म्युच्युअल फंडाच्या योजनांचा रोजचा व्यवहार पाहते. या फंडामध्ये जमा झालेल्या पैशांच्या गुंतवणुकीचे व्यवस्थापन करण्याची जबाबदारी एल अँड टी एएमसी या कंपनीची आहे. ही कंपनी एल अँड टी स्पॉन्सरया कंपनीची संपूर्ण मालकी असलेली उपकंपनी आहे
भारतीय स्पर्धा आयोगाचा यासंदर्भातील तपशीलवार आदेश लवकरच जारी होईल.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आरोग्य आणि कुटुंब कल्याण मंत्रालय
देशातील एकूण कोविड-19 प्रतिबंधक लसीकरण व्याप्तीने केला 204.84 कोटी लसीच्या मात्रांचा टप्पा पार
12 ते 14 वयोगटातील किशोरांना 3.91 कोटीहून अधिक लसीच्या मात्रा देण्यात आल्या
देशातील उपचाराधीन रूग्णसंख्या सध्या 1,37,057
गेल्या 24 तासांत, 17,135 नवीन रूग्णांची नोंद
कोविडमुक्त होण्याचा दर सध्याच्या घडीला 98.49 टक्के
साप्ताहिक पॉझिटिव्हिटी दर सध्याच्या घडीला 4.67 टक्के
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्याप्तीने 204.84 कोटीहून  अधिक मात्रांचा टप्पा पार केला आहे आणि हे 2,71,69,995 सत्रांमधून साध्य झाले आहे.
12 ते14 वर्षे वयोगटातील किशोरांसाठी कोविड प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 3.91 कोटी  पौगंडावस्थेतील मुलांना कोविड-19 चा पहिली मात्रा देण्यात आली. त्याचप्रमाणे, 18 ते 59 वयोगटातील नागरिकांना कोविड-19 ची वर्धित मात्रा देण्यास 10 एप्रिल 2022 रोजी सुरूवात झाली.
आज सकाळी सात वाजता उपलब्ध झालेल्या तात्पुरत्या अहवालानुसार, एकत्रित आकडेवारीचा तपशील खालीलप्रमाणे आहे.
|
||
|
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,12,126
|
|
2nd Dose
|
|
1,00,91,609
|
|
Precaution Dose
|
|
63,71,274
|
|
FLWs
|
|
1st Dose
|
|
1,84,30,975
|
|
2nd Dose
|
|
1,76,73,597
|
|
Precaution Dose
|
|
1,23,43,049
|
|
Age Group 12-14 years
|
|
1st Dose
|
|
3,91,64,000
|
|
2nd Dose
|
|
2,81,50,990
|
|
Age Group 15-18 years
|
|
1st Dose
|
|
6,12,44,472
|
|
2nd Dose
|
|
5,11,61,641
|
|
Age Group 18-44 years
|
|
1st Dose
|
|
55,96,10,506
|
|
2nd Dose
|
|
50,91,40,095
|
|
Precaution Dose
|
|
2,57,99,669
|
|
Age Group 45-59 years
|
|
1st Dose
|
|
20,37,03,142
|
|
2nd Dose
|
|
19,53,59,973
|
|
Precaution Dose
|
|
1,70,95,408
|
|
Over 60 years
|
|
1st Dose
|
|
12,74,51,621
|
|
2nd Dose
|
|
12,20,86,594
|
|
Precaution Dose
|
|
3,31,39,991
|
|
Precaution Dose
|
|
9,47,49,391
|
|
Total
|
|
भारतातील उपचाराधीन रूग्णांची संख्या सध्या1,37,057 इतकी आहे. देशातील एकूण पॉझिटिव्ह संख्येच्या तुलनेत उपचाराधीन रूग्णांची टक्केवारी 0.31 टक्के इतकी आहे.
परिणामस्वरूप, भारतातील कोविडमुक्त होण्याचा दर 98.49 टक्के इतका आहे. गेल्या 24 तासांत, 19,823 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,34,03,610 इतकी आहे.
गेल्या 24 तासांत, 17,135 नवीन कोविड रूग्णांची नोंद झाली आहे.
गेल्या 24 तासांत, 4,64,919 कोविड चाचण्या घेण्यात आल्या. भारताने आतापर्यंत 87.63 कोटी  एकूण चाचण्या घेतल्या आहेत.
साप्ताहिक पॉझिटिव्हिटी दर सध्या 4.67 टक्के इतका आहे. तर दैनंदिन पॉझिटिव्हिटी दर 3.69 टक्के इतका नोंदवला गेला आहे
पंतप्रधान कार्यालय
जागतिक कुस्ती अजिंक्यपद स्पर्धेत कांस्य पदक जिंकल्याबद्दल पंतप्रधानांनी विनेश फोगट आणि बजरंग पुनिया यांचे केले अभिनंदन
नवी दिल्ली, 19 सप्टेंबर 2022
बेलग्रेड येथे आयोजित जागतिक कुस्ती अजिंक्यपद स्पर्धेत कांस्य पदक जिंकल्याबद्दल विनेश फोगट आणि बजरंग पुनिया यांचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
"आपल्या कुस्तीपटूंनी अभिमानास्पद कामगिरी केली आहे. बेलग्रेडमध्ये आयोजित जागतिक कुस्ती अजिंक्यपद स्पर्धेत कांस्यपदक जिंकल्याबद्दल @Phogat_Vinesh आणि @BajrangPunia यांचे अभिनंदन. हे पदक दोघांसाठी विशेष आहे कारण विनेश या स्पर्धेत दोन पदके जिंकणारी पहिली भारतीय महिला ठरली आहे आणि बजरंगने त्याचे चौथे पदक पटकावले आहे. "R.Aghor/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
जॉर्ज फर्नांडिस यांच्या निधनाबद्दल पंतप्रधानांनी व्यक्त केल्या शोकसंवेदना
(नवी दिल्ली, 29 जानेवारी 2019
माजी केंद्रीय मंत्री आणि ज्येष्ठ कामगार नेते जॉर्ज फर्नांडिस यांच्या निधनाबद्दल पंतप्रधान नरेंद्र मोदी यांनी शोकसंवेदना व्यक्त केल्या आहेत.
"जॉर्ज साहेब हे देशातील सर्वोत्तम राजकीय नेत्यांपैकी एक होते" असे पंतप्रधानानी म्हटले आहे. स्पष्टवक्ते आणि निर्भीड असलेले जॉर्ज फर्नाडिस एक दूरदृष्टी असलेले नेते होते. त्यांनी देशाच्या विकासात मोठे योगदान दिले होते. गरीब आणि वंचितांच्या हक्कांसाठी लढणारा तो एक खंबीर आवाज होता. त्यांच्या निधनाने मला अत्यंत दुःख झाले आहे.
जेव्हा आपण जॉर्ज फर्नांडिस यांचा विचार करतो, तेव्हा आपल्या डोळ्यासमोर आयुष्यभर न्यायासाठी लढा देणारे एक धगधगते कामगार नेतृत्व उभे राहते,एक असे नेतृत्व, ज्याच्या प्रभावी वाणीसमोर मोठमोठे राजकीय नेते नामोहरम होत असत. दूरदृष्टी असलेले एक रेल्वेमंत्री आणि देशाला सुरक्षित आणि भक्कम ठेवणारे महान संरक्षण मंत्री ...अशी त्यांची तेजस्वी कारकीर्द होती.
त्यांच्या प्रदीर्घ राजकीय प्रवासात, जॉर्ज फर्नांडिस यांनी कधीही आपल्या राजकीय विचारधारेशी तडजोड केली नाही. त्यांनी प्राणपणाने आणीबाणीचा विरोध केला. त्यांची साधी राहणी आणि विनम्रता वाखाणण्यासारखी होती.
त्यांना श्रद्धांजली अर्पण करत मी त्यांचे कुटुंबीय, मित्रपरिवार आणि लाखो अनुयायांच्या दुःखात सहभागी होत आहे. त्यांच्या आत्म्याला शांती मिळो हीच प्रार्थना!!"
B.Gokhale/R.Aghor/P.Kor
संरक्षण मंत्रालय
पुण्याच्या ‘एआयसीटीएस’ रूग्णालयातल्या लष्कराच्या डॉक्टरांनी अति गुंतागुंतीची शस्त्रक्रिया करून नवजात बाळाला दिले जीवदान
पुणे, 15 सप्टेंबर 2020
पुण्याच्या ‘एआयसीटीएस’ म्हणजेच आर्मी इन्स्टिट्यूट ऑफ कार्डिओ थोरॅसिक सायन्स या सुपर स्पेशलायझेशन संस्थेमध्ये कार्यरत असणा-या डॉक्टरांच्या पथकाने एका जवानाच्या नवजात 14 दिवसांच्या लहानग्यावर अतिशय गुंतागुंतीची शस्त्रक्रिया करून त्याचे प्राण वाचविले आहेत. या बाळाच्या हृदयामध्ये जन्मतःच काही तरी दोष होता. असा दोष 22,000 जणांमधून एकाला असू शकतो. यामुळे या छोट्या बाळाच्या हृदयामध्ये ब्लॉकेज निर्माण झाले. जन्मल्यानंतर बाळाला असलेला आजार लक्षात येताच ‘एआयसीटीएस‘मध्ये या बाळाला दाखल करण्याचा सल्ला त्या जवानाला देण्यात आला होता.
या बाळाचे हृदयाचे ठोके आणि इतर गोष्टी तपासल्यानंतर आणि कोणत्याही औषधोपचाराने त्याला बरे वाटणे शक्य नाही, हे लक्षात आल्यानंतर एआयसीटीएसच्या तज्ज्ञांनी त्याला कायमस्वरूपी पेसमेकर बसविण्याचा निर्णय घेतला. इथल्या डॉक्टरांच्या पथकाने बाळाच्या पोटाच्या वरच्या भागात हा पेसमेकर बसवून तो हृदयाशी जोडला आहे. लष्कराच्या या रुग्णालयातल्या विशेष तज्ञ डॉक्टरांनी ही अतिशय गुंतागुंतीची शस्त्रक्रिया यशस्वी करून नवजात बाळाला जीवदान दिले आहे. आता या बाळाला रूग्णालयातून घरी पाठविण्यात आले असून त्याची प्रकृती स्थिर आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
श्रम आणि रोजगार मंत्रालय
50 किंवा त्यापेक्षा अधिक कर्मचारी असलेल्या आस्थापनांनी पाळणाघराची सुविधा पुरवणे आवश्यक
नवी दिल्ली, 15 जुलै 2019
मातृत्व लाभ  कायदा 2017 नुसार 50 किंवा त्यापेक्षा अधिक कर्मचारी असलेल्या आस्थापनांनी पाळणाघराची सुविधा पुरवणे आवश्यक आहे.
श्रम आणि रोजगार राज्यमंत्री  संतोषकुमार गंगवार यांनी आज लोकसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 68
पर्यटन मंत्रालय
भारताला 2022 मध्ये 6.19 दशलक्ष परदेशी पर्यटकांनी दिली भेट, 2021 मध्ये याच कालावधीत 1.52 दशलक्ष परदेशी पर्यटकांनी दिली होती भेट
2019 या कोरोना संकटापूर्वीच्या वर्षात भारतात 10.93 दशलक्ष परदेशी पर्यटकांचे आगमन  झाले होते. पर्यटन उद्योगाने कोविड-19 साथीच्या काळानंतर पुनरुज्जीवनाची चांगली चिन्हे दर्शविली आहेत. इमिग्रेशन ब्युरोकडून मिळालेल्या ताज्या माहितीनुसार, 2022 मध्ये भारताला 6.19 दशलक्ष परदेशी पर्यटकांनी  भेट दिली. 2021 मध्ये याच कालावधीत 1.52 दशलक्ष पर्यटक भारत भेटीवर आले होते.
पर्यटकांना भारत भेटीचा समृद्ध अनुभव प्रदान करण्याच्या उद्देशाने देशातील पर्यटन उद्योगासंबंधित पायाभूत सुविधांच्या विकासासाठी, भारत सरकारचे पर्यटन मंत्रालय आपल्या स्वदेश दर्शन, प्रसाद आणि केंद्रीय संस्थाना सहाय्य या योजनांतर्गत, राज्य सरकारे /केंद्रशासित प्रदेश /केंद्रीय संस्थांना नियोजित कार्यक्रमानुसार टप्प्याटप्प्याने केंद्रीय आर्थिक सहाय्य प्रदान करते.
पर्यटन मंत्रालयाने टोल फ्री क्रमांक 1800111363 किंवा 1363 या शॉर्ट कोडवर 24x7 बहु-भाषिक पर्यटक माहिती हेल्पलाइन सुरू केली आहे. या हेल्पलाईन क्रमांकावर 10 आंतरराष्ट्रीय भाषांसह  हिंदी आणि इंग्रजी या 12 भाषांमध्ये देशी आणि परदेशी पर्यटकांना भारतातील पर्यटनासंबंधी माहिती प्रदान केली जाते. तसेच भारतात प्रवास करताना संकटात सापडलेल्या पर्यटकांना योग्य मार्गदर्शन देखील केले जाते.
2021 आणि 2022 या वर्षासाठी भारतातील पर्यटनाद्वारे परकीय चलन कमाईचे  तपशील  खाली दिले आहेत:
|
|
Year
|
|
FEEs through tourism in India 
|
|
2021
|
|
65,070
|
|
2022|
|
1,34,543तात्पुरते अंदाज
देशभरातील 55 ठिकाणी G20 बैठका होत आहेत. G20 बैठकीसाठी या शहरांमधील पायाभूत सुविधा वाढवल्या जात आहेत आणि अद्ययावत केल्या जात आहेत.
या बैठकीच्या पार्श्वभूमीवर पर्यटनावर अधिक भर दिला जात आहे. बैठक स्थळाच्या जवळपासच्या पर्यटन स्थळांवर प्रतिनिधींच्या सहलीचे आयोजनही केले जाते. या स्थळांना भेट देणारे G20 प्रतिनिधी त्यांच्या देशात भारताचे पर्यटन दूत बनून परत जातील यासाठी प्रयत्न केले जात आहेत. महत्त्वाची पर्यटन स्थळे आणि सुविधा यांच्या श्रेणीत आंतरराष्ट्रीय दर्जाच्या सुधारणा केल्या जात आहेत.
संरक्षण मंत्रालय
आजादी का अमृतमहोत्सव- अंजदीप बेटावर ध्वजवंदन
मुंबई, 14 ऑगस्ट 2021
‘आजादी का अमृतमहोत्सव’ साजरा करण्यासाठी संरक्षणमंत्री राजनाथ सिंह यांनी काल अनेक उपक्रमांचा दूरदृश्य पद्धतीने प्रारंभ केला.
या उपक्रमांच्या अनुषंगाने अंजदीप बेटावर एका कार्यक्रमात नवी दिल्लीतून केंद्रीय समन्वयाच्या माध्यमातून ध्वजवंदन सोहळा आयोजित करण्यात आला. कर्नाटक नौदल क्षेत्राचे प्रमुख ध्वजअधिकारी रेअर ऍडमिरल महेश सिंग या कार्यक्रमाच्या अध्यक्षस्थानी होते. यावेळी नौदलाच्या वाद्यवृंदाने राष्ट्रगीताची धुन वाजवली. या कार्यक्रमाला कर्नाटक नौदल क्षेत्रातील अधिकारी आणि कर्मचारी, माजी निवृत्त कर्मचारी, एनसीसीचे छात्र, शालेय विद्यार्थी आणि प्रसारमाध्यमांचे प्रतिनिधी उपस्थित होते.
अंजदीप बेटाचे ऐतिहासिक महत्त्व
1.5 चौरस किलोमीटरपेक्षा जास्त क्षेत्रफळात पसरलेले हे बेट 1947 मध्ये देशाला स्वातंत्र्य मिळाल्यानंतरही बराच काळ 1961 पर्यंत पोर्तुगीजांच्या ताब्यात होते. गोव्यावर आपला ताबा मिळवण्याच्या मोहिमेची सुरुवात पोर्तुगीजांनी याच बेटावरून केली होती. पोर्तुगीजांच्या ताब्यातून गोव्याला मुक्त करण्यात देखील या बेटाची भूमिका महत्त्वाची होती. 18 डिसेंबर 1961 रोजी भारतीय नौदलाच्या ‘ऑपरेशन विजय’ या मोहिमेची सुरुवात झाली. यामध्ये सात खलाशांनी हौतात्म्य पत्करले तर दोन अधिकारी आणि 17 खलाशी जखमी झाले. नौदलाच्या कृती दलाने अंजदीप बेट ताब्यात घेतले आणि भारतातील पोर्तुगीज राजवट संपुष्टात आली.
N.Chitale/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
अफगाणिस्तानचे माजी राष्ट्रपती हमीद करझई यांनी घेतली पंतप्रधानांची भेट
नवी दिल्ली, 19 ऑगस्ट 2019
अफगाणिस्तानचे माजी राष्ट्रपती हमीद करझई यांनी आज पंतप्रधानांची भेट घेतली. यावेळी पंतप्रधानांनी 130 कोटी भारतीयांच्या वतीने अफगाणिस्तानच्या जनतेला स्वातंत्र्य दिनाच्या शुभेच्छा दिल्या. अफगाणिस्तानच्या स्वातंत्र्याला आज 100 वर्ष पूर्ण झाली.
यावेळी करझई यांनी भारताने अफगाणिस्तानला दिलेल्या सर्वांगीण सहकार्याबद्दल आभार व्यक्त केले आणि दोन्ही देशातल्या नागरिकांमध्ये असलेल्या सौहार्दपूर्ण संबंधांविषयी आनंद व्यक्त केला.
अफगाणिस्तानात शांतता, सुरक्षितता आणि स्थैर्य निर्माण करून एकात्मिक स्वतंत्र आणि लोकशाही राष्ट्र असलेल्या अफगाणिस्तानची निर्मिती करण्यास भारताचे कायम सहकार्य असेल, असा पुनरूच्चार पंतप्रधान मोदी यांनी यावेळी केला.
B.Gokhale/R.Aghor/P.Kor
(Visitor Counter : 64
इलेक्ट्रॉनिक्स आणि माहिती तंत्रज्ञान मंत्रालय
हवा गुणवत्ता निरीक्षण प्रणाली तंत्रज्ञानाचा  इलेक्ट्रॉनिक आणि माहिती तंत्रज्ञान सचिवांनी केला प्रारंभ
नवी दिल्ली, 18 जानेवारी 2023
इलेक्ट्रॉनिक आणि माहिती तंत्रज्ञान सचिव अल्केश कुमार शर्मा यांनी इलेक्ट्रॉनिक आणि माहिती तंत्रज्ञान मंत्रालय समर्थित प्रकल्पांतर्गत विकसित केलेल्या हवा गुणवत्ता निरीक्षण प्रणाली तंत्रज्ञानाचा  नवी दिल्लीत केला आरंभ.
कोलकात्याच्या अत्याधुनिक संगणन विकास केंद्राने  वस्त्रोद्योग मंत्रालयाच्या आयएसएम, धनबाद यांच्या सहकार्याने कृषी आणि पर्यावरणासंदर्भातील इलेक्ट्रॉनिक्स आणि आयसीटी ऍप्लिकेशन्सवरील राष्ट्रीय कार्यक्रमांतर्गत,' वातावरणातील हवेच्या निरंतर विश्लेषणासाठी, हवेचे निरीक्षण केंद्र विकसित केले आहे ज्यामध्ये पीएम 1.0, पीएम 2.5, पीएम 10.0, एसओ2, एनओ2, सीओ, ओ2, वातावरणातील तापमान, सापेक्ष आर्द्रता इत्यादी बाबींचा समावेश आहे.
तंत्रज्ञान हस्तांतरण करतानाची काही क्षणचित्रे
हवा गुणवत्ता निरीक्षण प्रणाली , निवडलेल्या जे.एम. एनवायरोलॅब प्रायव्हेट लिमिटेडकडे हस्तांतरित करण्यात आली आहे. विविध खाण आणि सिमेंट उद्योगांमध्ये तैनात करण्यासाठी या समान तंत्रज्ञानाचे अधिक व्यावसायिकीकरण केले जाईल. या तंत्रज्ञानाचे हस्तांतरण  नवी दिल्लीत इलेक्ट्रॉनिक आणि माहिती तंत्रज्ञान मंत्रालय येथे करण्यात आले. यावेळी सी- डॅक, कोलकताचे वरिष्ठ संचालक आणि केंद्र प्रमुख, आणि जे.एम. एनवायरोलॅब प्रायव्हेट लिमिटेडच्या मुख्य कार्यकारी अधिकारी डॉ. दीपा तनेजा, यांनी तंत्रज्ञान हस्तांतरण करारावर स्वाक्षऱ्या केल्या.
इलेक्ट्रॉनिक आणि माहिती तंत्रज्ञान सचिव अल्केश कुमार शर्मा, अतिरिक्त सचिव भुवनेश कुमार,मंत्रालयाच्या गट समन्वयक सुनीता वर्मा,पर्यावरण, वन आणि हवामान बदल मंत्रालयाचे  संचालक, नवीन कुमार विद्यार्थी,आयसीएआर - सीआयएफआरायचे संचालक डॉ. बसंता कुमार दास, सी-,डॅक , कोलकाताचे वरिष्ठ संचालक आणि केंद्र प्रमुख देबाशिष मुझुमदार,इलेक्ट्रॉनिक आणि माहिती तंत्रज्ञान मंत्रालयाचे ' डी' वैज्ञानिक ओम कृष्ण सिंह यांच्यासह अन्य उद्योग भागीदार, प्रकल्प चमू सदस्य आणि विविध वापरकर्ते आणि मंत्रालयाचे प्रतिनिधित्व करणारे इतर सन्माननीय मान्यवर यांच्या उपस्थितीत हे तंत्रज्ञान हस्तांतरण करण्यात आले.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 159